แม่ทัพภาคที่ 4  สั่งการควบคุมตัวต้องสงสัย 1 ราย คาดเกี่ยวลอบยิงเจ้าหน้าที่ อส. เสียชีวิต 4 นาย
พันตำรวจเอก พสิษฐ์ ศานติปรัชญา ผู้กำกับการสถานีตำรวจภูธรยะรัง จังหวัดปัตตานี กล่าวว่า เมื่อเวลา11.45 น.ได้รับแจ้งมีเหตุคนร้ายลอบยิงเจ้าหน้าที่ อส.ยะรัง เสียชีวิต 4 นาย ภายในโรงเรียนบ้านบูโกะ หมู่ที่ 5 ตำบลประจัน อำเภอยะรัง จังหวัดปัตตานี จึงนำกำลังเจ้าตรวจสอบในที่เกิดเหตุ เมื่อไปถึงพบเจ้าหน้าที่ อส.เสียชีวิต 4 ราย ภายในอาอารอเนกประสงค์ ในโรงเรียน สภาพศพถูกอาวุธปืนสงคราม เข้าที่ใบหน้าและลำตัวหลายนัด ทราบชื่อผู้เสียชีวิตคือ นายมูฮำหมัด เตะเด็ง อายุ 29 ปี นายอับดุลเลาะ สาและ อายุ 34 ปี นายบือราเฮง จิ อายุ 24 ปี และนายสุไลมาน แวอูเซ็ง อายุ 43 ปี นอกจากนี้พบว่าอาวุธปืนประจำกายของ อส.ทั้ง 4 นายหายไปด้วย ในที่เกิดเหตุ พบปลอกกระสุนปืนสงครามกว่า 30 ปลอก เจ้าหน้าที่จึงเก็บไว้เป็นหลักฐาน จาการสอบสวนทราบว่า ก่อนเกิดเหตุเจ้าหน้าที่ อส.ทั้ง 4 นาย เป็นเจ้าหน้าที่ อส.ชุดคุ้มครองตำบลประจัน เข้ามาดูแลความปลอดภัยครูภายในโรงเรียนดังกล่าว ปรากฏว่าได้มีคนร้าย 4 คน พร้อมอาวุธปืนครบมือ แต่งกายคล้ายทหาร ทำท่าทีว่าเข้ามาตรวจความเรียบร้อยในโรงเรียน ก่อนที่คนร้ายทั้ง 4 คน จะเดินตรงไปยัง อส.ทั้ง 4 นาย และใช้อาวุธปืนสงครามกราดยิงทันที หลังเกิดเหตุ พลตำรวจตรี ปิยะวัฒน์ เฉลิมศรี ผู้บังคับการตำรวจภูธรจังหวัดปัตตานี ได้มีคำสั่งด่วนให้เจ้าหน้าที่สนธิกำลังเข้าไล่ล่ากลุ่มคนร้ายโดยทันที เชื่อว่าคนร้ายหลบซ่อนตัวในพื้นที่ โดยล่าสุดทางเจ้าหน้าที่ชุดสืบสวน สภ.เมืองปัตตานี ได้รับแจ้งจากชาวบ้านที่ว่ามีบุคคลต้องสงสัยเข้ามาหลบซ่อนตัวบริเวณด้านหลังชองมัสยิดกรือเซะ ตำบลตันหยงลูโล๊ะ อำเภอเมือง จังหวัดปัตตานี จึงนำกำลังเข้าไปตรวจสอบ พบผู้ต้องสงสัยจำนวน 2 คน ท่าทางมีพิรุธ เจ้าหน้าที่จึงได้แสดงตัวปรากฏว่าคนร้ายได้เร่งเครื่องหลบหนีก่อนจะใช้อาวุธปืนยิงเจ้าหน้าที่และเกิดการปะทะกัน โดยเจ้าหน้าที่สามารถควบคุมตัวได้ 1 ราย ทราบชื่อ นายมะกรี อิสอปุเตะ อายุ 44 ปี บ้านเลขที่ 50/1 หมู่ที่ 5 ตำบลจะแหน อำเภอสะบ้าย้อย จังหวัดสงขลา พร้อมยึดรถจักรยานยนต์ ยีห้อฮอนด้าเวฟสีน้ำเงิน ป้ายทะเบียน กมร 384 ปัตตานี ตรวจสอบพบเสื้อชุดพรางของทหารพรานซุกซ่อนอยู่ เจ้าหน้าที่จึงเก็บไว้เป็นหลักฐาน และนำไปพิสูจน์ว่ามีความเกี่ยวข้องกับการก่อเหตุยิง อส. 4 ศพ หรือไม ส่วนคนร้ายอีกคนหลบหนีไปได้ คาดว่าจะได้รับบาดเจ็บ ด้านพลโท พรศักดิ์ พูลสวัสดิ์ แม่ทัพภาค 4  ลงพื้นที่เพื่อติดตามสถานการณ์และให้กำลังกับญาติผู้สูญเสีย พร้อมทั้งกำชับให้เจ้าหน้าที่เร่งติดตามกลุ่มคนร้ายอย่างเร่งด่วน โดยแม่ทัพภาคที่ 4 เปิดเผยว่า ก่อนอื่นต้องขอแสดงความเสียใจกับครอบครัวผู้เสียชีวิตที่ได้เสียสละและกล้าหาญ ในส่วนของเจ้าหน้าที่ในขณะนี้ได้ติดตามอย่างใกล้ชิด ซึ่งจากการติดตามกลุ่มคนร้ายได้เกิดเหตุปะทะขึ้นและสามารถควบคุมตัว ได้ 1 ราย ส่วนอีก 1 ราย น่าจะบาดเจ็บ การตรวจสอบเสื้อผ้าชุดลายทหารพรานแล้ว น่าจะเป็นชุดเดียวกันที่เข้ามาก่อเหตุยิง 4 ศพ ส่วนกลุ่มคนร้ายจะเป็นกลุ่มใดนั้นขอให้ภาพชัดเจนกว่านี้ ขอให้เวลาเจ้าหน้าที่ได้พิสูจน์หลักฐานให้ชัดเจนอีกครั้ง แต่ภาพรวมในการครั้งนี้  ได้มีการปรับยุทธวิธีหลายอย่างไม่ว่ามีการกดดันบนเขา หรือพื้นที่ราบ และได้บอกว่า กำนันผู้ใหญ่บ้าน ท้องที่ต้องทราบและต้องช่วยกันกลุ่มโจรเข้ามาในพื้นที่ไม่รู้ไม่ได้ เพราะฉะนั้นต้องขอความร่วมมือและได้แจ้งไปยังผู้ว่าราชการจังหวัดทั้งหมด ว่าเราจะมีการเคลียร์พื้นที่ราบทั้งหมด ทุกจุดทุกพื้นที่เพราะกลุ่มก่อเหตุมีไม่กี่กลุ่ม การโจมตีการทำร้ายเจ้าหน้าที่ในครั้งนี้ ได้กำชับให้เจ้าหน้าที่ห้ามใช้รถ ใช้ถนนอย่างเด็ดขาด เพื่อป้องกันการก่อเหตุของคนร้าย แต่คนร้ายกลับมุ่งเป้าทำร้ายเจ้าหน้าที่ภายในโรงเรียน ซึ่งถือว่าเจ้าหน้าที่มีความกล้าหาญที่ได้มีการยิงต่อสู้คนร้าย แต่ก็อย่างว่าคนจ้องกับคนที่แอบลอบทำร้าย จึงเกิดการสูญเสีย เป็นเรียงที่น่าเสียใจ แต่เจ้าหน้าที่ยังคงมีขวัญกำลังใจดี พร้อมที่จะดำเนินการกรรมวิธีอย่างเฉียบขาดต่อกลุ่มผู้ที่ก่อเหตุร้าย